**Årsrapport netværket for socialpsykiatri kommunerne i region Sjælland**

**2011**

16.12.11.

**0. Resumé**

Netværksgruppen har afholdt 3 netværksmøder og 2 temamøder.

Netværksmøde den 26.05 blev afhold på regionsgården i Sorø.

Den 26.09.11 var Allehuset, Sorø kommune ansvarlig for afholdes af tema- og netværksmøde.

Temaet var arbejde til borgere med sindslidelser, der er på pension

Tema - og netværksmøde den 05.12.11 blev afholdt på Slagelse bibliotek i samarbejde mellem Slagelse, Kalundborg og Guldborgsund Kommuner. Temaet var ADHD.

De 2 temamøderne har været velbesøgte.

På trods af et svingende fremmøde til netværksmøderne, er det møder med god energi og engagement blandt de medlemmer, der har et stabilt fremmøde.

**Netværkets fokusområder i 2011 har været.**

*Tilknytning til arbejdsmarkedet for sindslidende, der er på pension.*

Netværket har været og er fortsat optaget af, hvordan der kan udvikles flere arbejds-/uddannelses muligheder til borgere, der er på pension, hvis recovery og rehabilitering skal være målet.

Det viser sig, at borgere der har tilknytning til arbejdsmarkedet under en eller anden form, får en væsentlig øget livskvalitet og øget chance for recovery.

*De unge psykisk sårbare.*

Gruppen af unge og voksne der får en ADHD diagnose øges væsentlig i disse år.

Den øgende diagnosticering betyder, at flere unge og voksne får en diagnose end tidligere, Der er ingen tvivl om, at kommunerne i de nærmeste år vil komme under et vældigt pres. Der er nærmest sket en eksplosiv stigning i antallet af personer, der får en ADHD diagnose.

Netværket vurderer, at det er vigtigt at sætter fokus på den udvikling, der er i antallet af børn og unge, der nu får diagnoser specifikt i forhold til ADAD men også generelt. En målrettet forbyggende indsats på området for børn og unge, er en vigtig forudsætning for at voksenområdet ikke drukner i den Tunami, der er på vej.

*Uddannelse*

Med udgangs punkt i temamøde i 2010 med fokus på snitflader mellem socialpsykiatri og ældreområdet. Et resultat fra den temadag var forslag til evt. fælleskommunalt uddannelse tiltag for medarbejdere i ældre og socialpsykiatrien Derfor har netværket haft inviteret en repræsentant fra University College Sjælland med til møde. Netværket har efterfølgende modtaget et forslag til uddannelse. Bilag.

**Netværkets anbefalinger til styregruppen**

**Styregruppens fokusområder**

*Specialisering.*

Netværket kan pege på *en ny borgergruppe nemlig unge sent udviklede, der har psykiske lidelser*, hvor der kan være behov for at udvikle et specialiserede tilbud.

*Netværket vil anbefale styregruppen* at drøfte, om behovet for et målrettet tilbud til gruppen af unge sent udviklede med psykiske lidelser skal afdækkes nærmere.

*Forskydning i pladser og udvikling*

Netværket anbefaler, at det undersøges nærmere om den ændrede visitations praksis fra § 107 og § 108 døgntilbud til § 85 har betydning for det samlede udbud af socialpsykiatriske døgnpladser i kommunerne i Region Sjælland. Mange kommuner fremfører, at deres overordnede strategi er at give flest mulige borgere med sindslidelser tilbud lokalt, med støtte i eget hjem. Den strategi må på sigt få betydning for en række døgntilbud.

*Overgang fra børne- til voksenområde*

Det skal undersøges hvordan kommunerne håndtere overgangen fra unge til voksen, når det dreje sig om unge psykisk sårbare.

*Metoden:*Netværkets medlemmer får til opgave, at medbringe en kort beskrivelse fra egen kommune til et af netværkets møder.

Samtidig skal der spørge ind til hvilke udfordringer, man ser på børn og ungeområdet, hvilke grupper er det der presser på, og hvilke udfordringer giver det?

**Netværkets egne forslag til fokusområder**

*Netværket anbefaler*, at der nedsættes en ad’hoc arbejdsgruppe, der skal udarbejde en analyse af arbejdstilbud til borgere med sindslidelser i kommunerne i region sjælland, som skal sammenholdes med antal af botilbud og § 85 med henblik på af anbefaling en udviklingsstrategi på området, der understøtter udvikling med øget brug af § 85.

*Vidensdeling om tilbud til unge*

Netværket forslår at, der afholdes et temamøde som opfølgning den temadag, der blev afholdt i 2010, hvor en række projekter rettet mod unge fortalte om deres arbejde. Skal ses i relation til muligheden for vidensdeling, som også er en del af netværkets opgave.

**Netværkets forslag til udviklingsområder.**

*Netværket vil påpege*, at der er og vil komme et øget behov for efter og videreuddannelse af medarbejder i socialpsykiatrien de kommende år. De fremtidige borgere i socialpsykiatrien vil have meget komplekse problemstillinger. Den korte indlæggelsestid i behandlingspsykiatrien, sammenhold med at færre vil bo på døgntilbud, kommer til at stille store krav til de medarbejder der er i socialpsykiatrien.

*Netværket vil anbefale* styregruppen, at opfordre alle kommuner at sætte fokus på efter og videreuddannelse af medarbejder i socialpsykiatrien.

*Netværket vil anbefale styregruppen* at rejse spørgsmålet, om det er hensigtsmæssigt at fastholde at overgangen mellem børn – og voksenområdet ved 18 år.

En del af grundlaget for udvikling på voksenområdet, lægges på børn og ungeområdet.

*Netværket skal derfor anbefale* en tættere kobling mellem børn og voksenområdet i kommende styrings- og udviklingsplaner.

*Netværket vil anbefale***,** at styregruppen sætter udvikling og forskning i kommunerne på dagsorden. Kommunerne har ikke stor tradition for forsknings og udviklingsarbejde. Der er naturligt meget fokus på drift, men med de udfordringer kommunerne står overfor i forhold til udvikling af tilbud, med i høj grad også i forhold til udvikling af metode og dokumentation, er der behov for at få tilkoblet forsknings- og udviklingsenheder. Enkeltvis er nogle kommuner for små, men hvis flere kommuner går sammen om etablering af fælles udviklings- og forskningsenheder, kunne det måske realiseres?

**1 indledning**

Netværksgruppen vedrørende socialpsykiatri er en af de 4 netværksgrupper, som styregruppen har nedsat med det formål at understøtte styregruppens arbejde.

Netværket har fungeret siden 2007. Lidt under halvdelen af netværkets medlemmer har været med næsten fra starten. Møderne er præget af højt engagement hos de repræsentanter, der løbende deltager i møderne.

Netværkets temamøder er velbesøgt og det fungere fint, med at kommuner på skift afholder de udgifter, der er forbundet med afholdelse af tema og netværksmøder.

# 2. Kommissorium

Netværket har ikke udarbejdet et særskilt kommissorium, og arbejder derfor med udgangspunkt i det kommissorium, der er udarbejdet og godkendt af styregruppen. Som kort er beskrevet i nedenstående.

## Opfølgning på udvikling og kapacitet

Netværksgruppernes opgave er inden for hvert deres opgaveområde at give input til styregruppen, der kan understøtte styregruppens opgave med på de enkelte opgaveområder ’at følge op på udvikling og kvalitet’. Netværksgrupperne fungerer derved som bindeled i koordinationen mellem kommunerne. Netværksgrupperne skal eksempelvis levere:

* Tilbagemelding til styregruppen ifht. udvikling og kvalitet indenfor de enkelte områder
* Faglig vurdering ifht. de oplysninger som styregruppen modtager fra kommunerne omkring tilbuddenes indhold og omfang.
* Faglige input herunder forslag til fokuspunkter og konkrete forslag indenfor de enkelte områder.
* Input til udvikling herunder overblik over udviklingstendenser og forslag til strategier indenfor de enkelte områder.
* Udarbejdelse af årsrapport

## 1.2 Vidensdeling

Parallelt med det arbejde der følger opfølgning på udvikling og kapacitet (1.1), skal netværksgruppen sikre at central viden – faglig og organisatorisk – er et fælles grundlag for opgavevaretagelsen i regionen.

Som led i planlægning af årets arbejde vurderer netværksgruppen behovet for, at hele netværksgruppen eller repræsentanter for netværksgruppen, arrangerer eller deltager i temadage e.a.

## 1.3 Faglig udvikling

## Faglige drøftelser

* Diskussioner af fremtidige behov
* Konkrete forslag til løsninger
* Udviklings- og forsøgs-projekter ifht nye tilbud
* Faglige arrangementer, konferencer, seminarer, nyhedsbreve

**3 Netværket for socialpsykiatri består af følgende medlemmer:**

Merete Hansen Køge Kommune, formand for netværksgruppen

Dan Nielsen Faxe Kommune

Inge Bagge Slagelse Kommune

Jutta Haarh Sorø Kommune

Merete Ohm Greve Kommune

Søren Palshøj Guldborgsund Kommune

Birgit Frederiksen Kalundborg Kommune

Jens Bo Nielsen Odsherred Kommune

Jette Frost Andersen Næstved Kommune

Pia Bille Region Sjælland, sekretær frem til 01.11.2011

Nikolaj Bødker Solrød Kommune

Henrik Suhr Roskilde Kommune

Jette Nørrekær Holbæk Kommune

**For tiden ingen repræsentanter**

Lejre Kommune

**Kommuner der ikke deltager aktivt**

Stevns Kommune

Lolland Kommune

Vordingborg Kommune

**4. Netværksgruppes arbejde i 2011**

**4.1 Organisering**

Arbejdet har været organiseret omkring afholdelse af halve temamøder for myndighedspersoner og medarbejder fra botilbud, og § 85. Temamøder er typisk tilrettelagt på den måde, at der er inviteret en eller 2 relevante oplægsholdere, der på forskellige måder belyser, hvordan kommuner eller tilbud arbejder eller kan arbejde med de udfordringer, de står overfor.

**4.2** **Netværkets fokusområder**

Nedenstående fokusområder blev forlagt styregruppen på mødet i april 2011. På baggrund af det møde skete der ændringer.(Årsrapport 2010)

*Tilknytning til arbejdsmarkedet*

Gennemførsel af et temamøde der både vidensmæssigt og holdningsmæssigt bringer os dybere ind i spørgsmålet om, hvordan arbejde kan blive en naturlig del af hverdagslivet for sindslidende, der modtager førtidspension - og et naturligt supplement til støtte enten i eget hjem eller i botilbud.

*Udannelse*

Netværksgruppen skal i samarbejde med Social- og Sundhedsskolerne i regionen beskrive indhold af uddannelser, der opfylder relevante læringsbehov i forhold til psykisk syge, der bliver ældre. I AMU-regi er mulighed for at etablere uddannelse med tilskudsordninger, der gør de kommunale udgifter meget begrænsede. (VEU-godtgørelse).

Med henblik på et konkret forslag til styregruppen.

*Takster pris og indhold*

Netværksgruppen foreslog styregruppen at gennemføre en temadag, der sætter fokus på sammenhængen mellem indhold og pris i. Formålet med et temamøde var præsenteret erfaringer fra kommuner der allerede er gang – og høre, hvordan de konkret arbejder med udvikling at differentiere takster og ’klassificering’ af borgernes behov.

*Unge psykisk sårbare.*

Netværket har fokus på ungeområdet, og har derfor valgt at tilrettelægge et temamøde om ADHA. Antallet af unge der får ADHA diagnosen er stærkt stigende i disse år, og giver udfordringer til den socialpsykiatriske indsats.

**4.3 Oprindelige møde og aktivitetsplan 2011.**

17.marts møde i netværket 09.00 – 12.00

14. juni temamøde og netværksmøde 0.9.00 – 15.00. Temamøde i tilknytning til et arbejdsmarked for førtidspensionister

29.septembet temamøde og netværksmøde 0.9.00 – 15.00. Temamøde om sammenhæng mellem pris og indhold.

05. december temamøde og netværksmøde 09.00 -15.00. Temamøde om yngre med sindslidelser. ADHD

**Ændringer i aktivitetsplan**

Netværkets årsrapport for 2010 blev drøftet med styregruppen den 08.04.2011.

På baggrund af tilbagemeldingen fra styregruppen var det nødvendigt at ændre på den aktivitetsplan netværket oprindelig havde aftalt for 2011.

Det planlagte møde den 17.03 blev aflyst, da endnu ikke var afhold møde med styregruppen.

Mødet der var planlagt til den 14.06 blev flyttet til den 26.05, da netværket skulle give tilbagemelding til rammeaftalen inden 01.06.11

Det temamøde som var planlagt til den 29.09.11 om sammenhæng i pris og kvalitet, mente styregruppen, skulle være en opgave for økonomigruppen, da det er en generel problemstilling. Derfor blev det temamøde ikke realiseret som planlagt.

**4.4 Netværksgruppens bidrag til rammeaftalen**

Netværksgruppen for socialpsykiatri har gennemgået de fremsendte kommunale redegørelser.

Netværksgruppen kan bekræfte redegørelsernes billede af, at der hverken sker ændringer i udbud eller efterspørgsel på området.

Underbelægning på mange tilbud vidner dog om faldende efterspørgsel og tages af netværksgruppen som udtryk for at kapaciteten målt i antal pladser er tilstrækkelig.

Det er netværksgruppens vurdering at der pågår betydelig omlægning i de kommunale socialpsykiatrier, hvor opgaver der tidligere blev henvist til botilbud i dag løses i borgerens eget hjem med bistand efter § 85.

I hvilken udstrækning den vigende belægning i botilbuddene fører til etablering af de specialpladser, der er brug for på området, kan netværksgruppen vanskeligt vurdere.

**4.5 Erfaringer og resultater**

Opfølgning på etablering af pladser til:

– udadreagerende – Slagelse

– spiseforstyrrelser i Regionen.

*Netværkets opfølgning på aktiviteter fra 2010.*

Netværket har tidligere gjort opmærksom på, at det på trods af mange socialpsykiatriske botilbudspladser i kommunerne i Region Sjælland, kan det være vanskeligt at finde pladser til personer, der karakterafvigende, er udadreagerende og har misbrug. En anden gruppe, det kan være vanskeligt at finde pladser til, er yngre med sværere spiseforstyrrelser.

På den baggrund fremsendte styregruppen en forespørgsel til alle kommunale socialchefer i marts 2010, om nogen kunne være interesseret i at etablere pladser til en af de to målgrupper.

Der kom positivt tilsagn fra Slagelse kommune, der gerne vil oprette pladser til gruppen af karakterafvigende misbrugere, og fra Regionen ved Platangården der var interesseret i at oprette pladser til spiseforstyrrede unge.

Platangården har i slutning af 2011 etableret 5 døgnpladser til yngre med spiseforstyrrede.

Merete Hansen har i etableringsfasen deltaget i møde på Platangården. Mødets konklusion var, at det arbejde, der var i gang, er meget kompetent, men den foreløbige beregning af prisen var faldet ud med for høj en takst.

Efter anbefaling arbejdede Platangården at nedbringe prisen og at klargøre snitfladen til den regionale behandlingspsykiatri. Tilbuddet på Platangården etableres i henhold til serviceloven.

Det blev aftalt med styregruppen i oktober 2011, at Slagelse opfordres til at gå i gang med at undersøge, om der fortsat er grundlag for at etablere et antal pladser til gruppen af karakterafvigende misbrugere.

*Fælles uddannelsestiltag opfølgning på temamøde afholdt i 2010.*

Styregruppen ønskede et konkret forslag om fælles uddannelse på tværs af ældre og socialpsykiatriområdet, som også kan gå på tværs af kommuner, med henblik på faglig opkvalificering i forhold til gamle med sindslidelser i begge områder, og dermed understøtte et tættere samarbejde, der gør det muligt at trækkes på hinandens kompetencer

Oprindelig var indgangen til temaet spørgsmålet, ” er det de rigtige borgere, der har pladserne i Socialpsykiatrien”?

Repræsentanter fra Socialpsykiatrien oplever, det kan være vanskeligt at flytte ældre, der har været mange år i psykiatrien til plejehjem, når borgerens behov ændre sig til primært at være et behov for pleje omsorg.

I 2010 blev der afholdt et temamøde hvor medarbejder fra ældreområdet var inviteret sammen med medarbejder fra socialpsykiatrien.

*For at konkretisere styregruppens ønske om forslag til et evt. fælleskommunalt uddannelsestilbud, deltog en repræsentant fra CVU i netværksmødet den 29.09, og der er efterfølgende fremsendt forslag til uddannelses tiltag, der er drøftet i netværket.*

*Netværksgruppen havde besøg af Else Malini Simonsen fra University College Sjælland.*

*Det er netværkets vurdering*, at der **ikke** er grundlag for at anbefale styregruppen, at flere kommuner går sammen om at uddanne medarbejder fra ældreområdet og socialpsykiatrien Uddannelsesforslaget fra University Collage Sjælland retter sig specifikt mod socialpsykiatrien og lever dermed ikke op til ønsket om et fælles uddannelses tiltag mellem ældreområdet og socialpsykiatrien

*Det er netværkets opfattelse*, at det er mest hensigtsmæssigt, at uddannelse sker med udgangspunkt i den enkelte kommune, og de behov der er lokalt, og vil derfor ikke anbefale fælles kommunal uddannelsestiltag.

**Temamøder og netværksmøder 2011**

Korte beskrivelser af årets aktiviteter

*Netværksmøde 14.06.11*

*Tilbagemelding til styregruppen på Rammeaftalen. Samt drøftelse af den praktiske tilrettelæggelse af temamøderne 29.09 og 05.12.*

*Teammøde om arbejde til sindslidende på pension 29.09.11*

*I forlængelse af oplæg**var diskussion i 3 grupper – spørgsmål til inspiration var: Hvorfor oplever vi fortsat, at mange borgere på botilbud ikke har tilknytning til arbejdsmarkedet*

*Den fælles vurdering i netværket er, at det har været en god og udbytterig temadag, trods det at den ene af de to oplægsholdere havde meldt afbud.*

*Vigtige tilbagemeldinger fra dagen*

* *Det er vigtigt med rollemodeller, der kan vise beboerne at det kan lykkes fx at få et arbejde*
* *En ide er at arbejde med mentorordninger. Begge parter har glæde af relationen.*
* *Lidelse giver pote – Vi er med til at fastholde beboerne i deres ’brugerrolle’ når de fx oplever at dét, der giver kontakt, er lidelse.*
* *Der er brug for arbejdstilbud, der er målrettet mennesker med sindslidelse.*

*”Det er for tosserne”, lyder en udbredt opfattelse blandt gruppen af borger med sindslidelser af beskyttede værksteder.*

* *Vi skal bevæge os fra skærmende omsorg til en arbejdsmarkedsrettetet indsats*

*Det efterfølgende netværksmøde 29.09.11*

*For at konkretisere styregruppens ønske om forslag til et evt. fælleskommunalt uddannelsestilbud, deltog en repræsentant fra CVU i netværksmødet den 29.09, og der er efterfølgende fremsendt forslag til uddannelses tiltag.*

*Netværksgruppen havde besøg af Else Malini Simonsen fra University College Sjælland.*

*Temamøde om ADHD 05.12.11*

*Søren Langager Århus Universitet holdt oplæg under overskrifterne*

*Diagnosernes Tunami*

*Diagnosernes statusskifte*

*Grænsesætning – den aktuelle udfordring.*

*Et par udsagn:*

*”Vi lever i en tid hvor det gælder om at skaffe sig en diagnose”*

*”Hvornår er det en diagnose udløser ret til særlig hjælp og støtte?”*

*”Om 20 år vil næsten alle voksen have en diagnose!”*

*”6 ud af 10 børn der anbringes på et skolebehandlingshjem har inden for de sidste 7 år fået en ADHD diagnose”*

*”Antallet af borgere der kommer i kontakt med den regionale psykiatri er steget med 40 % fra 2000- 2008”.*

*”I samme periode falder antallet af indlæggelsesdage samtidig stiger tilgangen stil socialpsykiatrien”*

*”på 6 år er der sket en 10 dobling i udskrivning af ADHD medicinen Retalin”*

*”SFI er kommet frem til at 2-5 % af den voksne befolkning formodes at have ADHD”*

*Det efterfølgende netværksmøde den 05.12.11*

*Hovedpunktet på dette netværksmøde var drøftelse af årsrapport til styregruppen.*

*Povl Skov fra rammeaftale sekretariatet deltog i mødet.*

**4.6 Udfordringer og udviklingsbehov**

*Job muligheder til borgere med sindslidelser*

På området for socialpsykiatri sker i disse år en ændring fra døgnplacering til ophold i egen bolig med socialpædagogisk støtte efter § 85. Den udvikling er netværksgruppen enig i, men hvis det skal lykkes på sigt og endda kunne tilbyde endnu flere borgere et realt alternativ til døgnophold, er der en række forudsætninger, der skal være til stede.

Undersøgelser viser, at det der kan gøre en forskel for borgere med sindslidelser og som fremmer en recoveryproces, er, at borgeren har en tilknytning til arbejdsmarkedet.

Jobcentrene tager sig typisk ikke af at finde job til borgere, der er på pension. De borgere der bor i egne lejligheder med relativt få timers socialpædagogisk støtte, har brug for job, der kan værre med til at understøtte ophold i egen bolig. Arbejde giver netværk, normalisering, struktur, øget selvværd mv. Job i denne sammenhæng kan spænde fra meget få timer pr. uge til måske 20 timers skåne job eller en form for beskyttet beskæftigelse.

*Det er vigtigt for netværket at påpege*, at det er uheldigt at lukke/forringe tilbud, der har åbent i dag og aften timer, samtidig med at flere borgere som alternativ til døgnophold tilbyde § 85 støtte i eget hjem.

I forhold til den udviklingsstrategi er det vigtigt for netværksgruppen, at understrege at en forudsætning for at omstillingen, fra traditionel botilbud til støtte i eget hjem, skal lykkes er at støtten kan kombineres med arbejds- og/eller aktivitetstilbud. Ellers risikerer vi – de gode intentioner til trods – at udflytningerne ender i isolation og ensomhed blandt de psykisk sårbare borgere.

Socialpsykiatrien står overfor et paradigmeskift hvor vi går fra skærmende omsorg til rehabilitering.

I dag sættes der ikke spørgsmål ved den antagelse, menneske med sindslidelser kan komme sig. Den næste udviklingsbølge hedder rehabilitering. Derfor er der behov for at tilgangen til borgere med sindslidelser og sygdomme ændre sig.

Skal vi have borgere med sindslidelser ud af døgntilbud, og på sigt minimere antallet af døgntilbud og gøre langt mere brug af § 85, er det vigtigt at den udvikling understøttes af muligheder for job i et eller andet omfang, der er tilpasset den enkelte.

*De unge psykisk sårbare.*

En af de store udfordringer kommunerne står overfor er mangel på tilbud, der målretter sig psykisk sårbare unge. De unge har ikke lyst til at komme i eksisterende tilbud, hvor de møder den voksne gruppe af sindslidende. Det er vigtigt at være opmærksom på, at de unge ikke opfatter sig selv som syge, selvom de har mange problemer.

*Netværket finder det vigtigt,* at alle kommuner retter fokus på de unge med henblik på at styrke indsatsen overfor de psykisk skrøbelige unge, så de kan få nødvendig støtte til at komme i uddannelse eller arbejde. En indsat der skal starte op inden de unge bliver 18 år.

Det kan også overvejes om overgangen mellem børne- og voksenområdet generelt skal ske når den unge er 16 år. Netværket vil anbefale at styregruppen rejser diskussion.

*Specialisering*

Socialpsykiatrien er meget ung. For blot 20 år siden var der ikke mange socialpsykiatriske tilbud i kommunerne, og den socialpsykiatri vi kender i dag har typisk ikke ret mange tilbud, der specifikt er målrettede bestemte målgrupper.

De socialpsykiatriske botilbud er kendetegnet ved at rumme borgere med forskellige problematikker og behov. Udfordring med specialisering håndteres typisk gennem oparbejdelse af flere former for specialiseret faglig viden i medarbejdergrupperne, så det derved bliver muligt at give et fagligt nuanceret tilbud til borgere i egen kommune.

De borgere der vanskeligt kan rummes i de nuværende socialpsykiatriske botilbud, og som har behov for et meget specialiseret tilbud, er fx gruppen af svært spiseforstyrrede unge, og de udadreagerende karakterafvigende misbrugende.

Platangården i Vordingborg har i 2011 etableret 5 døgnpladser til unge med svære spiseforstyrelser. Det tilbud lever helt op til begrebet højt specialiseret. Det drejer sig om en lille målgruppe, og det kræver en helt specifik faglighed for at give det rigtige tilbud.

Etableringen af det tilbud er bl.a. resultat af netværkets arbejde.

De karakterafvigende misbrugende borgere der vanskeligt kan rummes sammen med andre, har flere kommuner tidligere efterspurgt specialpladser til. Slagelse kommune har overvejelser om at etabler et antal pladser målrettet denne gruppe.

Det er netværkets opfattelse, at pladser til denne borgergruppe typisk købes hos private opholdssteder.

Netværket kan pege på *en* ***ny borgergruppe***, hvor der kan være behov for at udvikle et specialiserede tilbud.

Gruppen af sent udviklede unge der har psykiske problemer, er en gruppe som de fleste kommuner ikke har et målrettet tilbud til, og det vil være oplagt at overveje, om behovet skal afdækkes nærmere. Flere kommuner udtrykker, at de oplever en stigning i den gruppe af unge, og de passer ikke særlig godt ind i de eksisterende tilbud. De falder populært sagt mellem to stole.

**4.7 Anbefalinger til styregruppen**

**Styregruppens fokusområder**

*Specialisering.*

*Netværket vil anbefale styregruppen* at drøfte, om behovet for et målrettet tilbud til gruppen af unge sent udviklede med psykiske lidelser skal afdækkes nærmere

*Forskydning i pladser og udvikling*

Netværket anbefaler at undersøge i 2012, om den ændrede visitations praksis fra § 107 og § 108 døgntilbud til § 85 har betydning for det samlede udbud af socialpsykiatriske døgnpladser i kommunerne i Region Sjælland. Mange kommuner fremfører, at deres overordnede strategi er at give flest mulige borgere med sindslidelser tilbud lokalt, med støtte i eget hjem. Den strategi må på sigt få betydning for en række døgntilbud.

*Overgang fra børne- til voksenområde*

Det skal undersøges hvordan kommunerne håndtere overgangen fra unge til voksen, når det dreje sig om unge psykisk sårbare.

*Metoden*netværkets medlemmer får til opgave, at medbringe en kort beskrivelse fra egen kommune til et af netværkets møder.

Samtidig skal der spørge ind til hvilke udfordringer, man ser på børn og ungeområdet, hvilke grupper er det der presser på, og hvilke udfordringer giver det?

**Netværkets egne fokusområder**

*Ad’hoc arbejdsgruppe*

*Netværket anbefaler*, at der nedsættes en ad’hoc arbejdsgruppe, der skal udarbejde en analyse af arbejdstilbud til borgere med sindslidelser i kommunerne i region sjælland, som skal sammenholdes med antal af botilbud og § 85. Med henblik på at anbefale en udviklingsstrategi på området.

*Vidensdeling om tilbud til unge*

Netværket forslår at, der afholdes temamøde, hvor der følges op den temadag, der blev afholdt i 2010 hvor en række projekter rettet mod indsatsen for unge fortalte om deres arbejde. Dette skal ses i relation til muligheden for vidensdeling, og også er en opgave netværket har.

*Sundhedsaftalen*

Netværket forslår at gøre samarbejdet med behandlingspsykiatrien til fokusområde i 2012.

Det skal ske ved at tage sundhedsaftalen for mennesker med sindslidelser tages op til drøftelse i netværket.

**Udviklingsområder, forslag fra netværket.**

*Netværket vil anbefale styregruppen* at rejse spørgsmålet, om det er hensigtsmæssigt at fastholde at overgangen mellem børn – og voksenområdet ved 18 år.

En del af grundlaget for udvikling på voksenområdet, lægges på børn og ungeområdet.

*Netværket skal derfor anbefale* en tættere kobling mellem børn og voksenområdet i kommende styrings- og udviklingsplaner.

*Netværket vil anbefale***,** at styregruppen sætter udvikling og forskning i kommunerne på dagsorden. Kommunerne har ikke stor tradition for forsknings og udviklingsarbejde. Der er naturligt meget fokus på drift, men med de udfordringer kommunerne står overfor i forhold til udvikling af tilbud, med i høj grad også i forhold til udvikling af metode og dokumentation, er der behov for at få tilkoblet forsknings- og udviklingsenheder. Enkeltvis er nogle kommuner for små, men hvis flere kommuner går sammen om etablering af fælles udviklings- og forskningsenheder, kunne det måske realiseres?

*Netværket vil påpege*, at der er og vil komme et øget behov for efter og videreuddannelse af medarbejder i socialpsykiatrien de kommende år. De fremtidige borgere i socialpsykiatrien vil have meget komplekse problemstillinger. Den korte indlæggelsestid i behandlingspsykiatrien, sammenholdt med at færre vil bo på døgntilbud kommer til at stille store krav til de medarbejdere, der er i socialpsykiatrien.

*Netværket vil anbefale* styregruppen, at opfordre alle kommuner at sætte fokus på efter og videreuddannelse af medarbejder i socialpsykiatrien.

**5. netværkets arbejde i 2012.**

**5.1 Organisering**

Det vil ikke ske de store ændringer i den måde netværket organisere sig på.

Det foreslås at der nedsættes en ad’hocgruppe, der skal undersøge, hvad der er af job og uddannelses muligheder for unge og voksne med sindslidelser.

**5.2 fokus områder i 2012**

*Overgang fra børne- til voksenområde*

Det skal undersøges i kommunerne hvordan men håndtere overgangen fra unge til voksen, når det dreje sig om unge psykisk sårbare.

*Metoden*netværkets medlemmer får til opgave, at medbringe en kort beskrivelse fra egen kommune til et af netværkets møder.

Samtidig skal der spørge ind til hvilke udfordringer man ser på børn og ungeområdet, hvilke grupper er det der presser på, og hvilke udfordringer giver det?

*Forskydninger i pladser og udvikling*

Ændringen af § 107 og § 108 tilbud til støtte i eget hjem skal følges i 2012.

*Specialisering*

Undersøge om der er behov for specialtilbud til unge sent udviklede med sindslidelser?

Se på om der er andre områder, hvor der kan være behov for specialisering fx akutplader.

*Dagbeskæftigelse hvad er der af tilbud til de sindslidende*

Netværket skal skaffe sig et samlet overblik over hvad der findes af dagtilbud i de 17 kommuner, der retter sig mod borgere med sindslidelser der er på pension,

Vurdere om der er behov for udvikling af netop det område

Målet er at komme med bud på udviklingsstrategier i forhold til en styrket indsats.

*Fokus på de unge.*

Vidensdeling

Det afholdes temamøde, hvor der følges op den temadag, der blev afholdt i 2010 hvor en række projekter rettet mod indsatsen for unge fortalte om deres arbejde.

Dengang blev der udtrykt ønske om at høre nærmere om resultaterne

*Sundhedsaftalen.*

Netværket forslår, at der på et eller flere netværksmøder i 2012 sættes fokus på sundhedsaftalen og samarbejdet med behandlingspsykiatrien. Får de organisatoriske ændringer der sker i behandlingspsykiatrien betydning for samarbejdet med socialpsykiatrien? er et af de spørgsmål der skal drøftes.

**5.3 Møde plan 2012**

Nedenstående beskrivelse af indhold på netværksmøderne i 2012, skal naturligvis tages med forbehold, da tilbagemeldinger fra styregruppen kan betyde ændringer.

*27.2. netværksmøde 09.00 – 12.00 afholdes i Næstved.*

Foreløbige punkter til drøftelse

Tilbagemelding fra styregruppen

Undersøgelse af overgangen mellem børne- og voksenområdet. Hvordan gør vi det? Herunder overvejelse om tovholderen for netværket for børn og unge skal inviteres med til næste møde, med henblik på en drøftelse med udgangspunkt i de tilbagemeldinger der er kommet.

Det vil også være relevant at hører nærmere ind til hvilke udviklinger i målgrupper netværket for børn og unge ser.

Vedr. ad’hoc arbejdsgruppe**.** Hvad er det præcist vi ønsker de skal undersøge, og komme med bud på?

Sundhedsaftalen for mennesker med sindslidelser. Netværket skal have en drøftelse af samarbejdet med behandlingspsykiatrien set i relation til samarbejde. Hvordan bruges aftalen?

Hvad gør vi i forhold til evt. afdækning af målgruppen sent udviklede unge med psykiske lidelser?

Planlægning af næste netværksmøde

*22.5. netværksmøde 09.00 – 12.00 afholdes i Køge*

Udviklingstendenser hvad sker der af ændringer? Hvordan er køb af døgnpladser set i forhold til tidligere? Er der sket en ændring fra § 107 og § 108 til § 85, eller er det andre der får tilbud om støtte i eget hjem, så der i realiteten sker en øget tilgang til socialpsykiatrien.

Sundhedsaftalen set i forhold til fx færdigbehandling og udskrivning. Herunder kan det være relevant, hvad vi gør for at undgå indlæggelser. Muligheder/behov for akuttilbud.

Evt. deltagelse af tovholder for børne- unge netværket.

Planlægning af næste møde.

*19.09 tema- og netværksmøde 08.30 – 15.30 afholdes i Faxe*

Temamødet fokus på tilbud for unge

Følgende unge tilbud er inviteret til at komme og fortælle om deres tilbud:

Unge projektet fra Slagelse

Peronnen fra Køge

Platangården fortæller om deres tilbud til de spiseforstyrrede.

*Netværksmøde*

Hvordan går det med arbejdsgruppen, der analysere job muligheder for borgere med sindslidelser?

Opfølgning på en evt. fællesindsats målrettede unge sent udviklede med sindslidelser.

Er der andre områder hvor der kan være behov for at flere kommuner går sammen om at udvikle tilbud fx akuttilbud.

Opfølgning på temamødet om tilbud til unge.

*07.11 netværksmøde årsrapport heldagsmøde 09.00 – 15.30 Køge*

Heldags arbejdsmøde for netværket

Status, udviklingsområder, anbefalinger

Årsplan 2013.

**5.4 Aktiviteter 2012**

Afholdelse af et temamøde 19.09 2012. Fokus på unge.

Ad’hoc gruppe skal mødes 2-3 gang i løbet af året, medlemmer fra netværket Jens, Birgit og Merete.

Det kunne være relevant at få en deltager med fra et job center, hvis det er muligt.

Dialog med netværket for børn og unge ved invitation af netværkets tovholder til deltagelse i møde med netværket for socialpsykiatri.

Undersøge om der er behov for specialtilbud til unge sent udviklede med sindslidelser?

Sidste møde i 2012, hvor der skal drøftes årsrapport og anbefalinger til styregruppen bliver et heldags arbejdsmøde for netværksgruppen.

**5.5 Rammeaftale 2013**

*Fokusområder forslået af netværket*

Job og uddannelse til unge og voksne med sindslidelser. Der kan blive behov for at følge på det arbejde, som ad’hoc arbejdsgruppen forslår.

Sammenhæng og overgange mellem børn og voksenområdet.

Det arbejde som er forgået i 2012 kan der blive brug for at følge op på.

Forskydninger i pladser og udvikling

Det er et tema der bør følges op på hvert år.

Samarbejde med behandlingspsykiatrien.

Her kan der være behov for at der sker en løbende drøftelse og opfølgning.